
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2972 

4 Νοεμβρίου 2014 


ΑΠΟΦΑΣΕΙ Σ 

Αριθμ. οικ. 38440/7537 

Καθορισμός αρμοδιοτήτων των Υφυπουργών Εργασίας, 
Κοινωνικής Ασφάλισης και Πρόνοιας Βασιλείου Κε- 
γκέρογλου, Αντωνίου Μπέζα και Ιωάννη Πλακιωτάκη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) του άρθρου 83 παρ. 2 του Συντάγματος, 
β) των άρθρων 41 παρ. 5 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
(π.δ. 63/2005, Α' 98), 

γ) του άρθρου 88 του Ν. 3996/2011 «Αναμόρφωση του 
Σώματος Επιθεωρητών Εργασίας, ρυθμίσεις θεμάτων 
Κοινωνικής Ασφάλισης και άλλες διατάξεις», (Α' 170), 
όπως τροποποιήθηκε και ισχύει, 
δ) του π.δ/τος 113/2014 «Οργανισμός Υπουργείου Ερ¬ 
γασίας, Κοινωνικής Ασφάλισης και Πρόνοιας», (Α' 180), 
ε) του π.δ/τος 86/2012 «Διορισμός Υπουργών, Αναπλη¬ 
ρωτών Υπουργών και Υφυπουργών», (Α' 141), 
στ) του π.δ/τος 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών», Α' 153, 

ζ) του π.δ/τος 89/2014 «Διορισμός Υπουργών, Αναπλη¬ 
ρωτών Υπουργών και Υφυπουργών», (Α' 134). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Στον Υφυπουργό Εργασίας, Κοινωνικής Ασφάλισης 
και Πρόνοιας Βασίλειο Κεγκέρογλου, αναθέτουμε την 
άσκηση των αρμοδιοτήτων: 

1. των εξής Διευθύνσεων και Τμημάτων της Γενικής 
Διεύθυνσης Εργασίας και Ένταξης στην Απασχόληση: 
α. της Διεύθυνσης Όρων Εργασίας, 
β. της Διεύθυνσης Αμοιβής Εργασίας, 
γ. της Διεύθυνσης Ασφάλειας και Υγείας στην Ερ¬ 
γασία, 


δ. της Διεύθυνσης Απασχόλησης, πλην του Τμήματος 
Πολιτικών Απασχόλησης, 

ε. της Διεύθυνσης Κοινωνικής Προστασίας και Κοι¬ 
νωνικής Συνοχής, 

2. της Γ ενικής Γ ραμματείας Πρόνοιας, 

3. της εποπτείας του Εθνικού Ινστιτούτου Εργασίας 
και Ανθρωπίνου Δυναμικού (Ε.Ι.Ε.Α.Δ.). 

Αρθρο 2 

Στον Υφυπουργό Εργασίας, Κοινωνικής Ασφάλισης 
και Πρόνοιας Αντώνιο Μπέζα αναθέτουμε την άσκηση 
των αρμοδιοτήτων: 

1. της Γ ενικής Διεύθυνσης Κοινωνικής Ασφάλισης της 
Γ ενικής Γ ραμματείας Κοινωνικών Ασφαλίσεων, 

2. της εποπτείας είσπραξης ασφαλιστικών εισφορών, 
από τους φορείς Κοινωνικής Ασφάλισης εποπτείας 
Υπουργείου Εργασίας, Κοινωνικής Ασφάλισης και Πρό¬ 
νοιας, υπέρ Εθνικού Οργανισμού Παροχής Υπηρεσιών 
Υγείας (Ε.Ο.Π.Υ.Υ.) και απόδοσής τους στον Οργανισμό 
αυτόν καθώς και της εποπτείας της λειτουργίας των 
Φορέων Κοινωνικής Ασφάλισης (Φ.Κ.Α.) σε σχέση με 
τον Ε.Ο.Π.Υ.Υ. 

Άρθρο 3 

Στον Υφυπουργό Εργασίας, Κοινωνικής Ασφάλισης και 
Πρόνοιας Ιωάννη Πλακιωτάκη αναθέτουμε την άσκηση 
των αρμοδιοτήτων της Γ ενικής Γ ραμματείας Διαχείρι¬ 
σης Κοινοτικών και Άλλων Πόρων. 

Άρθρο 4 

1. Στο πλαίσιο της άσκησης των αρμοδιοτήτων των 
άρθρων 1, 2 και 3 περιλαμβάνονται και οι ακόλουθες: 

α. οι κοινοβουλευτικές αρμοδιότητες, 

β. η πρόταση για την έκδοση ατομικών και κανονι¬ 
στικών διαταγμάτων, η έκδοση πράξεων ατομικού και 
κανονιστικού χαρακτήρα, η πρόταση για την έκδοση δι¬ 
αταγμάτων και η έκδοση πράξεων από κοινού με άλλους 
Υπουργούς, Αναπληρωτές Υπουργούς και Υφυπουργούς. 

2. Οι αρμοδιότητες της Γ ενικής Γ ραμματείας Διαχεί¬ 
ρισης Κοινοτικών και Άλλων Πόρων και της Γενικής 
Διεύθυνσης Κοινωνικής Ασφάλισης της Γ ενικής Γ ραμμα¬ 
τείας Κοινωνικών Ασφαλίσεων και οι κοινοβουλευτικές 
αρμοδιότητες ασκούνται παράλληλα από τον Υπουργό. 

Αρθρο 5 

Από τις αρμοδιότητες που ανατίθενται με τα προ¬ 
ηγούμενα άρθρα εξαιρούνται και παραμένουν στον 
Υπουργό: 

1. Η αρμοδιότητα να προσδιορίζει την πολιτική του 
Υπουργείου στο πλαίσιο των αποφάσεων του Υπουρ¬ 
γικού Συμβουλίου και των λοιπών συλλογικών κυβερ¬ 
νητικών οργάνων, να συντονίζει την εφαρμογή της πο¬ 
λιτικής αυτής και να εποπτεύει την εφαρμογή της από 
τις υπηρεσίες του Υπουργείου. 

2. Η νομοθετική πρωτοβουλία. 

3. Οι απαντήσεις στο πλαίσιο του κοινοβουλευτικού 
ελέγχου. 

4. Η εκπροσώπηση του Υπουργείου στους Διεθνείς 
Οργανισμούς, καθώς επίσης και η εν γένει προβολή, 
επικοινωνία και προώθηση του έργου του Υπουργείου 
σε όλους τους τομείς. 

5. Ο διορισμός, η σύνθεση, συγκρότηση και ανασύν¬ 
θεση των Διοικήσεων, των Διοικητικών Συμβουλίων, 
των Νομικών Προσώπων, Οργανισμών, Ιδρυμάτων που 


εποπτεύονται από το Υπουργείο Εργασίας, Κοινωνικής 
Ασφάλισης και Πρόνοιας καθώς και η συγκρότηση όλων 
των Συμβουλίων, Ομάδων Εργασίας, υπηρεσιακών συμ¬ 
βουλίων και των πάσης φύσεων Επιτροπών και όλων 
των λοιπών συλλογικών οργάνων. 

6. Όλα τα θέματα υπηρεσιακής κατάστασης των Προ¬ 
ϊσταμένων Γενικών Διευθύνσεων. 

Αρθρο 6 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 

